HR
L 273/20
Službeni list Europske unije
21.10.2022.
ODLUKE ODLUKA VIJEĆA (EU) 2022/1994 od 17. listopada 2022.
o stajalištu koje treba zauzeti u ime Europske unije u okviru Pododbora za oznake zemljopisnog podrijetla osnovanog Sveobuhvatnim i pojačanim sporazumom o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, u pogledu donošenja njegova poslovnika
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9., uzimajući u obzir prijedlog Europske komisije, budući da: (1)
Unija je Odlukom Vijeća (EU) 2018/104 (1) sklopila Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (2) („Sporazum”), koji se privremeno primjenjivao od 1. lipnja 2018., a stupio je na snagu 1. ožujka 2021.
(2)
U skladu s člankom 240. stavkom 2.
Sporazuma Pododbor za oznake zemljopisnog podrijetla („Pododbor”) utvrđuje svoj poslovnik.
(3)
Primjereno je utvrditi stajalište koje treba zauzeti u ime Unije u okviru Pododbora u pogledu njegova poslovnika jer će taj poslovnik biti obvezujući za Uniju.
(4)
Kako bi se osigurala djelotvorna provedba Sporazuma, trebalo bi donijeti poslovnik Pododbora.
(5)
Stajalište Unije u okviru Pododbora trebalo bi se stoga temeljiti na nacrtu odluke Pododbora priloženom ovoj Odluci,
DONIJELO JE OVU ODLUKU:
Članak 1.
Stajalište koje treba zauzeti u ime Unije u okviru Pododbora za oznake zemljopisnog podrijetla u pogledu donošenja njegova poslovnika temelji se na nacrtu odluke Pododbora priloženom ovoj Odluci.
Članak 2.
Ova Odluka stupa na snagu na dan donošenja.
(1) Odluka Vijeća (EU) 2018/104 od 20. studenoga 2017.
o potpisivanju, u ime Unije, i privremenoj primjeni Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane (SL L 23, 26.1.2018., str. 1.).
(2) SL L 23, 26.1.2018., str.
4.